El termini de sol·licitud finalitza el 31 de gener del 2021.
Per sol·licitar l'ajut caldrà emplenar la sol·licitud que trobareu en el PAS 1.
A aquest model caldrà annexar-hi:
- el Model d'Informació tecnicoeconòmic ( A1057/2021-DO2 )
- el Model d'informació complementària ( A1057/2021-DO3 )
A més, caldrà presentar de forma telemàtica (a través del portal OVT, mirar el document "instruccions" de la pàgina principal) la documentació que es detalla a continuació ( A1057/2021–DO8 ) dins del termini previst a la convocatòria d'ajut, la qual li serà requerida a través del portal OVT quan s'hagi presentat la sol·licitud de l'ajut:
- Declaració de l'empresa sol·licitant relativa a pimes i grans empreses ( A1057/2021-DO9 ).
- Permís d'obra o bé la seva sol·licitud, si escau.
- En el cas de persones jurídiques, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
- Documentació que acrediti el compliment de la normativa mediambiental, en concret el permís ambiental o bé la seva sol·licitud a l'administració competent.
- Documentació justificativa dels criteris de prioritat i d'atribució indicats a l'annex XXI del Reial Decret 1363/2018, de 2 de novembre, que l'interessat s'hagi puntuat en la sol·licitud de l'ajut.
(En cas que s'hagi puntuat l'apartat 2.1 de l'annex XXI del Reial Decret 1363/2018, s'haurà de presentar l'acreditació d'aquesta apartat d'acord amb els models A1057.2021-DO14 Model d'estudi d'eficiència energètica i A1057.2021-DO15 Model de declaració de no vinculació)
- Projecte de l'operació de la inversió.
Projecte tècnic bàsic, signat per una persona tècnica i visat pel col·legi professional corresponent, en els supòsits previstos en el Reial decret 1000/2010.
El projecte ha de complir el que estableixen aquestes bases i la normativa comunitària, així com altra legislació aplicable. (incloure plànol de localització de les inversions i plànol de les instal·lacions diferenciant les existents i les previstes)
- Tres factures proforma o ofertes de diferents proveïdors, amb caràcter previ a la presentació del servei o l'entrega del bé.
S'avaluarà la independència de les ofertes, que els elements de les ofertes siguin comparables i la claredat i el detall de la descripció de les ofertes.
Les 3 ofertes han de provenir d'empreses que no formin part del mateix grup de societats, d'acord amb els supòsits que estableix l'article 42 del codi de comerç.
Les factures proforma o ofertes han de descriure i detallar suficientment l'operació per tal d'identificar cadascun dels elements i preus corresponents.
L'elecció entre les ofertes presentades es realitzarà conforme a criteris d'eficàcia i economia, i haurà de justificar-se expressament l'elecció de l'oferta quan no recaigui en la proposta econòmica més avantatjosa, o bé quan no hi hagi suficients proveïdors.
Aquest aspecte serà igualment aplicat quan finalment l'executat no coincideixi amb l'aprovat.
- Comptes anuals: balanç, compte de pèrdues i guanys i memòria, corresponents als dos darrers exercicis i degudament signats.
Els models a presentar, normal o abreujat, són els que estableixen les normes d'elaboració dels comptes anuals del Pla general comptable.
- Comptes anuals consolidats del grup, si la persona sol·licitant és una societat que forma part d'un grup de societats que estigui obligada a elaborar comptes anuals consolidats.
- Còpia de la certificació de l'acord d'aprovació dels comptes anuals, si la persona sol·licitant està obligada a dipositar els comptes anuals en el Registre mercantil o en el de cooperatives.
- Informe de l'auditoria, si la persona sol·licitant està obligada a sotmetre els seus comptes anuals a verificació comptable.
- Documentació que acrediti el compliment de la normativa de seguretat laboral, concretament el contracte de servei prevenció aliè i darrer rebut de pagament.
- En cas que l'empresa només comercialitzi: l'autorització de l'interessat per poder comprovar l'Impost d'Activitats Econòmiques.
- En cas de botigues, aportar el llistat de vendes.
- En cas que la inversió inclogui adquisició de de barriques, bótes o tines de fusta de qualsevol capacitat: inventari dels elements actuals al celler o bé documentació acreditativa del nombre d'elements i la seva capacitat a data de presentació de sol·licitud.
Si són empreses nomes comercialitzadores, com a mínim un 80% de la seva facturació de l'últim exercici tancat haurà de procedir de la comercialització dls productes de l'annex VII part II del Reglament (UE) no 1308/2013 del Parlament Europeu i del Consell de 17 de desembre de 2013.
No estar en situació de crisi, segons la definició establerta en les directrius comunitàries sobre els ajuts d'estat de salvament i de reestructuració de les empreses en crisi, d'acord amb la Comunicació (2014/C 249/01) de la Comissió, de 31 de juliol de 2014.
No haver sol·licitat la declaració de concurs voluntari, ni haver-se declarat insolvents en qualsevol procediment, ni trobar-se declarats en concurs, tret que en aquest s'hagi adquirit l'eficàcia d'un conveni, ni estar subjectes a intervenció judicial o haver estat inhabilitats conforme a la Llei 22/2003, de 9 de juliol, concursal, sense que hagi conclòs el període d'inhabilitació fixat en la sentència de qualificació del concurs.
Acreditar estar al corrent de les seves obligacions tributàries i amb la Seguretat Social i les seves obligacions per reintegrament de subvencions, així com no tenir cap mena de deute amb la Generalitat de Catalunya.
Acceptar la resolució de concessió en el termini d'un més de la notificació d'aquesta.
Presentar una garantia del 15% de l'import FEAGA concedit en el termini d'un mes des de la notificació d'aquesta.
Els imports màxims subvencionables dins de les operacions d'inversió, pels conceptes senyalats en l'annex XIX del Reial Decret, s'atenen als límits que s'indiquen en aquest annex, de forma que quan una operació concreta superi aquests límits, l'excés serà considerat despesa no subvencionable.
No tindran la consideració de subvencionables els despeses establertes en l'annex XX del Reial Decret.
Instruccions genèriques per a la tramitació del formulari electrònic:
Per internet (en cas de sol·licituds telemàtiques o mixtes)
La sol·licitud d'aquest ajut només es pot presentar telemàticament (per internet).
Consulteu l'apartat de documentació per saber els documents que s'han de presentar telemàticament, adjunts a la sol·licitud, i els que s'han d'aportar presencialment a:
Un cop acabat el període de sol·licitud, el termini màxim per resoldre és de sis mesos.
Un cop transcorregut aquest termini sense una resolució expressa, la sol·licitud s'entén desestimada per silenci administratiu.
La persona titular de la Direcció General d'Alimentació, Qualitat i Indústries Agroalimentàries resoldrà si es concedeixen o no els ajuts.
Es podran interposar els recursos que s'escaiguin d'acord amb la Llei 39/2015, d'1 d'octubre, del procediment administratiu comú de les administracions públiques.